stanford-oval/wikipedia huggingface dataset:
เอ็นซีไอเอส:ซิดนีย์
นักแสดง

| ผู้แสดง | ตัวละคร | ตำแหน่ง | ฤดูกาลที่> 1 | ฤดูกาลที่> 2 |
| --- | --- | --- | --- | --- |
| โอลิเวีย สวอนน์ (Olivia Swann) | มิเชลล์ แมคกี้ (Michelle Mackey) | เจ้าหน้าที่พิเศษชั้นผู้กำกับการ (์NCIS Special Agent-in-Charge) | ตัวละครหลัก | ตัวละครหลัก |
| ทอดด์ ลาซานส์ (Todd Lasance) | จิม "เจดี" เดมซีย์ (Jim "JD" Dempsey) | เจ้าหน้าที่ตำรวจสหพันธ์ออสเตรเลีย (AFP - Australian Federal Police) | ตัวละครหลัก | ตัวละครหลัก |
| ฌอน เซการ์ (Sean Sagar) | เดชอน แจ็คสัน (DeShawn Jackson) | เจ้าหน้าที่พิเศษ (NCIS Special Agent) | ตัวละครหลัก | ตัวละครหลัก |
| ทูลี นาร์เคิล (Tuuli Narkle) | อีวี่ คูเปอร์ (Evie Cooper) | เจ้าหน้าที่ฝ่ายประสานงานกับ AFP (NCIS-AFP Liaison Officer) | ตัวละครหลัก | ตัวละครหลัก |
| มาร์เวอร์นี ฮาร์เซล (Mavournee Hazel) | บลูเบิร์ด "บลู" กลีสัน (Bluebird "Blue" Gleeson) | เจ้าหน้าที่พิสูจน์หลักฐานประจำหน่วย AFP (AFP forensic scientist) | ตัวละครหลัก | ตัวละครหลัก |
| วิลเลียม แมคอินเนส (William McInnes) | รอย "โรซี่" เพนโรส (Roy "Rosie" Penrose) | นักพยาธิวิทยานิติเวชประจำหน่วย AFP (AFP forensic pathologist) | ตัวละครหลัก | ตัวละครหลัก |
เจ้าฟ้าสังวาลย์

| เจ้าฟ้าสังวาลย์ |
| --- | --- |
เจ้าฟ้าชั้นตรี
พระมเหสีฝ่ายซ้าย
ก่อนหน้า: พระกรัดนางกัลยาณี
ถัดไป: กรมบริจาภักดีศรีสุดารักษ์

พิราลัย: พ.ศ. 2298
พระสวามี: สมเด็จพระเจ้าอยู่หัวบรมโกศ
พระบุตร: เจ้าฟ้ากุณฑล เจ้าฟ้าอาภรณ์ เจ้าฟ้ามงกุฎ เจ้าฟ้าสังคีต
ราชวงศ์: บ้านพลูหลวง
พระบิดา: พระองค์เจ้าแก้ว
พระมารดา: เจ้าฟ้าเทพ
ศาสนา: พุทธ
เจ้าฟ้าสังวาลย์ หรือ อินทสุชาเทวี บางแห่งออกพระนามว่าเจ้าฟ้านิ่ม หรือนวน เป็นพระมเหสีฝ่ายซ้ายในสมเด็จพระเจ้าอยู่หัวบรมโกศ และเป็นพระชนนีของเจ้าฟ้ากุณฑล และเจ้าฟ้ามงกุฎ ซึ่งทั้งสองพระองค์ได้พระราชนิพนธ์บทละครเรื่อง ดาหลัง และ อิเหนา
เจ้าฟ้าสังวาลย์ทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนจนกระทั่งพิราลัย สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม
พระนาม

คำให้การขุนหลวงวัดประดู่ทรงธรรม ระบุพระนามว่า เจ้าฟ้าสังวาลย์ และอินทสุดาวดี
คำให้การชาวกรุงเก่า ระบุพระนามว่า เจ้าฟ้านวน, อินทสุชาเทวี และอินทสุชาวดี
พระราชพงศาวดาร ฉบับพันจันทนุมาศ (เจิม) สะกดพระนามว่า เจ้าฟ้านิ่ม และเจ้าฟ้าสังวาล
พระประวัติ

"บาญชีพระนามเจ้านาย" ที่มีอยู่ใน คำให้การชาวกรุงเก่า ระบุว่าเจ้าฟ้าสังวาลย์หรือเจ้าฟ้านวนเป็นพระธิดาของพระองค์เจ้าแก้วในสมเด็จพระเพทราชา ประสูติแต่เจ้าฟ้าเทพในสมเด็จพระสรรเพชญ์ที่ 9 ด้วยเหตุนี้พระองค์จึงมีฐานันดรศักดิ์เป็นเจ้าฟ้าตามพระชนนี มีพระเชษฐาพระองค์หนึ่งคือเจ้าฟ้าจีด ซึ่งเป็นพระชนกของหม่อมฉิม บาทบริจาริกาในสมเด็จพระเจ้ากรุงธนบุรี
พระองค์เข้ารับราชการเป็นพระมเหสีฝ่ายซ้ายในสมเด็จพระเจ้าอยู่หัวบรมโกศ คำให้การขุนหลวงวัดประดู่ทรงธรรม ระบุว่าเจ้าฟ้าสังวาลย์มีพระราชโอรส-ธิดาทั้งหมดสี่พระองค์ได้แก่ เจ้าฟ้ากุณฑล, เจ้าฟ้าอาภรณ์, เจ้าฟ้ามงกุฎ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน คำให้การชาวกรุงเก่า ระบุว่าเจ้าฟ้าสังวาลย์ประสูติกาลพระราชโอรส-ธิดาสามพระองค์ คือ เจ้าฟ้าขวันตง (คือเจ้าฟ้ากุณฑล), เจ้าฟ้าอัมพร (คือเจ้าฟ้าอาภรณ์) และเจ้าฟ้าหญิงไม่ทราบพระนาม (คือเจ้าฟ้ามงกุฎ)
พ.ศ. 2298 เจ้าฟ้าสังวาลย์ถูกควบคุมตัวเนื่องจากถูกจับได้ว่าทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนหนึ่งยก จำนวนสามสิบครั้งจนกระทั่งพิราลัยในสามวันหลังการลงทัณฑ์ สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม
กีฬาทวิกีฬาฤดูหนาวในเอเชียนเกมส์ฤดูหนาว 2025

| --- | --- |
กีฬาทวิกีฬาฤดูหนาว ในเอเชียนเกมส์ฤดูหนาว 2025
สนาม: ยาบูลีสกีรีสอร์ท
นักกีฬา: 69 คน จาก 10 ประเทศ
← 2017: 2029 →
การแข่งขันกีฬาทวิกีฬาฤดูหนาวในเอเชียนเกมส์ฤดูหนาว 2025 ณ เมืองฮาร์บิน ประเทศจีน จัดขึ้นที่ยาบูลีสกีรีสอร์ท ระหว่างวันที่ 11–13 กุมภาพันธ์ ค.ศ. 2025
กำหนดการแข่งขัน

เวลาทั้งหมดเป็นเวลาในท้องถิ่น (UTC+8), ตามกำหนดการที่ถูกต้อง ณ มกราคม ค.ศ. 2025
| วันที่ | เวลา | รายการ |
| --- | --- | --- |
| 11 กุมภาพันธ์ | 10:00 | วิ่งสปรินต์หญิง 7.5 กม. |
| 11 กุมภาพันธ์ | 13:00 | วิ่งสปรินต์ชาย 10 กม. |
| 13 กุมภาพันธ์ | 10:00 | วิ่งผลัดหญิง 4 × 6 กม. |
| 13 กุมภาพันธ์ | 13:00 | วิ่งผลัดชาย 4 × 7.5 กม. |
สรุปเหรียญ > ตารางเหรียญ

*  จีน
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 0 | 0 | 0 | 0 |
| รวม (1 ประเทศ) | รวม (1 ประเทศ) | 0 | 0 | 0 | 0 |
สรุปเหรียญ > ผู้ได้รับเหรียญ > การแข่งขันชาย

| Event | เหรียญทอง | เหรียญเงิน | เหรียญทองแดง |
| --- | --- | --- | --- |
วิ่งสปรินต์ รายละเอียด: 
วิ่งผลัด รายละเอียด:
สรุปเหรียญ > ผู้ได้รับเหรียญ > การแข่งขันหญิง

| Event | เหรียญทอง | เหรียญเงิน | เหรียญทองแดง |
| --- | --- | --- | --- |
วิ่งสปรินต์ รายละเอียด: 
วิ่งผลัด รายละเอียด:
ลมหวน (แก้ความกำกวม)

ลมหวน อาจหมายถึง
ลมหวน เพลงไทยสากล ประพันธ์คำร้องและทำนองโดย ท่านผู้หญิงพวงร้อย อภัยวงศ์
ลมหวน (นวนิยาย) ละครโทรทัศน์ที่ออกอากาศในปี พ.ศ. 2549
ลมหวน (ภาพยนตร์) ภาพยนตร์ปี พ.ศ. 2508 ที่สร้างจากบทประพันธ์ของแก้วฟ้า ซึ่งเป็นนามปากกาของครูแก้ว อัจฉริยะกุล
ไชยา สะสมทรัพย์

|  ไชยา สะสมทรัพย์    ม> ป.ช., ม.ว.ม. |
| --- | --- |


รัฐมนตรีว่าการกระทรวงพาณิชย์
ดำรงตำแหน่ง 2 สิงหาคม พ.ศ. 2551 – 9 กันยายน พ.ศ. 2551
นายกรัฐมนตรี: สมัคร สุนทรเวช
ก่อนหน้า: มิ่งขวัญ แสงสุวรรณ์
ดำรงตำแหน่ง 24 กันยายน พ.ศ. 2551 – 2 ธันวาคม พ.ศ. 2551
นายกรัฐมนตรี: สมชาย วงศ์สวัสดิ์
ถัดไป: พรทิวา นาคาศัย
รัฐมนตรีว่าการกระทรวงสาธารณสุข
ดำรงตำแหน่ง 6 กุมภาพันธ์ พ.ศ. 2551 – 9 กรกฎาคม พ.ศ. 2551
นายกรัฐมนตรี: สมัคร สุนทรเวช
ก่อนหน้า: มงคล ณ สงขลา
ถัดไป: ชวรัตน์ ชาญวีรกูล
รัฐมนตรีช่วยว่าการกระทรวงคมนาคม
ดำรงตำแหน่ง 9 กรกฎาคม พ.ศ. 2542 – 6 มกราคม พ.ศ. 2544
นายกรัฐมนตรี: ชวน หลีกภัย
ก่อนหน้า: โชคสมาน สีลาวงษ์   เผดิมชัย สะสมทรัพย์
ถัดไป: ประชา มาลีนนท์   พงศกร เลาหะวิเชียร
 
ข้อมูลส่วนบุคคล
เกิด: 18 กันยายน พ.ศ. 2495 อำเภอเมืองนครปฐม จังหวัดนครปฐม
เสียชีวิต: 14 ธันวาคม พ.ศ. 2563 (68 ปี) อำเภอเมืองนครปฐม จังหวัดนครปฐม ประเทศไทย
คู่สมรส: จุไร สะสมทรัพย์

ไชยา สะสมทรัพย์ (18 กันยายน พ.ศ. 2495 – 14 ธันวาคม พ.ศ. 2563) อดีตรัฐมนตรีว่าการกระทรวงพาณิชย์ อดีตสมาชิกสภาผู้แทนราษฎรจังหวัดนครปฐม อดีตรองหัวหน้าพรรคพลังประชาชน อดีตรัฐมนตรีว่าการกระทรวงสาธารณสุข และอดีตรองเลขาธิการ​พรรคเอกภาพ​ เขาเป็นหนึ่งในสมาชิกที่ถูกตัดสิทธิ์ทางการเมือง 5 ปี
ประวัติ

นายไชยา เป็นชาวตำบลห้วยจรเข้ อำเภอเมืองนครปฐม จังหวัดนครปฐม เป็นบุตรของนายประเสริฐ และนางสุนีย์ สะสมทรัพย์ มีพี่น้อง 4 คน ได้แก่
เผดิมชัย สะสมทรัพย์ รัฐมนตรีว่าการกระทรวงแรงงาน
ไชยยศ สะสมทรัพย์ อดีตรัฐมนตรี
ไชยา สะสมทรัพย์ อดีตรัฐมนตรี
อนุชา สะสมทรัพย์ อดีต สว. และ ปัจจุบัน เป็น สส.
จบการศึกษาชั้นมัธยมศึกษาตอนปลาย โรงเรียนยอแซฟอุปถัมภ์ จบชั้นอุดมศึกษาจาก โรงเรียนเทคโนโลยีนครปฐม สาขาอนุปริญญาการตลาด  เริ่มทำงานการเมืองจากการเมืองท้องถิ่น แล้วเข้ามาเป็นสมาชิกสภาผู้แทนราษฎร สังกัดพรรคเอกภาพ  เมื่อ พ.ศ. 2538-2539 ย้ายมาสังกัดพรรคไทยรักไทย ในการเลือกตั้ง พ.ศ. 2544 และ พ.ศ. 2548 และพรรคพลังประชาชน พ.ศ. 2551 เคยดำรงตำแหน่งรัฐมนตรีช่วยว่าการกระทรวงคมนาคม ระหว่าง พ.ศ. 2543-2544 
นายไชยา สะสมทรัพย์ มีพี่น้องที่เล่นการเมืองสังกัดพรรคพลังประชาชน คือนายเผดิมชัย สะสมทรัพย์ และไชยยศ สะสมทรัพย์ พี่ชาย  และนายอนุชา สะสมทรัพย์ น้องชาย ลงสมัครสมาชิกวุฒิสภา ปี พ.ศ. 2549 และ พ.ศ. 2551  ตระกูลสะสมทรัพย์ทำธุรกิจรับเหมาก่อสร้าง ค้าวัสดุก่อสร้าง  และบริษัท กลุ่ม 79 จำกัด ทำธุรกิจรับเหมาขนขยะจากโรงงานกำจัดขยะของกรุงเทพมหานครที่โรงงานกำจัดมูลฝอยหนองแขม  เขตหนองแขม และสถานีขนถ่ายมูลฝอยท่าแร้ง  เขตสายไหม ไปฝังกลบที่อำเภอกำแพงแสน จังหวัดนครปฐม ระยะเวลาสัมปทาน 10 ปี ตั้งแต่ พ.ศ. 2547
ด้านรสนิยมส่วนตัว ในวัยรุ่น นายไชยา สะสมทรัพย์ ชื่นชอบการขับรถเร็ว มีรถยนต์สปอร์ตหลายคัน ทั้งยี่ห้อ เมอร์เซเดส-เบนซ์, อัลฟาโรเมโอ, ซีตรอง, ปอร์เช  และสะสมพระเครื่อง
ชีวิตส่วนตัว นายไชยา สมรสกับ นางจุไร สะสมทรัพย์ (ธุวนลิน) น้องสาว ร.ต.อ.นายแพทย์มานัส ธุวนลิน อดีตเลขานุการรัฐมนตรีว่าการกระทรวงสาธารณสุข อดีต ส.ส. นครปฐม และผู้สมัคร ส.ว. ปี พ.ศ. 2548 มีบุตรชื่อพาณุวัฒน์ สะสมทรัพย์​
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 17
ไชยา สะสมทรัพย์ เสียชีวิตเมื่อวันที่ 14 ธันวาคม พ.ศ. 2563 ด้วยอาการไตวายเฉียบพลัน หลังเข้ารับการรักษานาน 2 ปี
ในวันที่ 14 ธันวาคม พ.ศ. 2564 พระบาทสมเด็จพระวชิรเกล้าเจ้าอยู่หัว​โปรดเกล้าโปรดกระหม่อมฯให้จัดงานพระราชทานเพลิงศพโดยมีนายชวน หลีกภัย​ เป็นประธานในพิธี ณ วัดพระปฐมเจดีย์ราชวรมหาวิหาร ​จังหวัดนครปฐม​
ประวัติ > การดำรงตำแหน่ง รมว.สธ.

ในช่วงต้นของการที่ดำรงตำแหน่งรัฐมนตรีว่าการกระทรวงสาธารณสุข นายไชยาได้ประกาศการทำงานว่าจะทบทวนนโยบายการเข้าถึงยาหรือการประกาศใช้สิทธิเหนือสิทธิบัตรโดยรัฐ และมีการโยกย้ายข้าราชการที่เป็นหัวแรงในการทำ C.L. ทำให้ถูกกล่าวหาว่าโยกย้ายข้าราชการไม่เป็นธรรม ซึ่งทั้งสองกรณีนำมาสู่การล่ารายชื่อประชาชน 2 หมื่นรายชื่อ เพื่อยื่นสภาผู้แทนราษฎรให้ถอดถอนออกจากตำแหน่งรัฐมนตรี
นายไชยาไม่ได้แจ้งบัญชีทรัพย์สินและหนี้สินของนางจุไร สะสมทรัพย์ ภรรยา ถือหุ้นในบริษัททรัพย์ฮกเฮง จำกัด จำนวน 25,000 หุ้น มูลค่า 2.5 ล้านบาท หรือร้อยละ 50 ของทุนจดทะเบียนทั้งหมด อันเป็นการถือหุ้นเกินร้อยละ 5 ซึ่งรัฐธรรมนูญแห่งราชอาณาจักรไทย พุทธศักราช 2550 มาตรา 269 กำหนดให้ต้องแจ้งต่อประธานคณะกรรมการป้องกันและปราบปรามทุจริตแห่งชาติ ว่าประสงค์จะได้รับประโยชน์จากการถือครองหุ้นดังกล่าวภายใน 30 วัน นับจากการเข้ารับตำแหน่งเมื่อ 6 กุมภาพันธ์ พ.ศ. 2551
กรณีดังกล่าวทำให้ประธานวุฒิสภามีหนังสือลงวันที่ 21 เมษายน 2551 ส่งคำร้องของนายประสาร มฤคพิทักษ์ สมาชิกวุฒิสภาและคณะ รวม 36 คน ขอให้ศาลรัฐธรรมนูญวินิจฉัยว่า ความเป็นรัฐมนตรีของนายไชยา|1| สะสมทรัพย์ รัฐมนตรีว่าการกระทรวงสาธารณสุขสิ้นสุดลงเฉพาะตัว ตามรัฐธรรมนูญแห่งราชอาณาจักรไทย พุทธศักราช 2550 มาตรา 182 วรรคหนึ่ง (7) ประกอบมาตรา 269 หรือไม่ ต่อมาวันที่ 9 กรกฎาคม 2551 ศาลรัฐธรรมนูญวินิจฉัยว่านายไชยา สะสมทรัพย์ มีเจตนาปิดบังบัญชีทรัพย์สินและหนี้สินของภรรยา ฝ่าฝืนและกระทำการอันต้องห้ามตามบทบัญญัติของรัฐธรรมนูญ เป็นเหตุให้พ้นจากความเป็นรัฐมนตรี ตั้งแต่ 30 วันหลังเข้ารับตำแหน่ง
ประวัติ > วงการฟุตบอล

ไชยา สะสมทรัพย์ เป็นประธานสโมสรของทีม นครปฐมเอฟซี ซึ่งอยู่ในลีก ดิวิชั่น 1 ของประเทศไทย
ใน พ.ศ. 2553 เกิดเหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553 ไชยาได้ให้สัมภาษณ์ในกรณีดังกล่าวว่า จะไม่ขอโทษผู้ตัดสินในเหตุการณ์ เพราะเห็นว่าไม่มีความจำเป็น และผู้ตัดสินรายดังกล่าวตัดสินผิดพลาด อันนำไปสู่เหตุการณ์ โดยยืนยันว่าบริษัทไทยพรีเมียร์ลีกและสมาคมผู้ตัดสินไม่เคยพัฒนาตัวเอง เพราะในนัดที่นครปฐมเยือนศรีสะเกษก็ได้นำปัญหาในการแข่งขันนั้นแจ้งสมาคมผู้ตัดสินแล้วไม่มีท่าทีตอบสนองแต่อย่างใด
| 0 | 1 | 2 |
| --- | --- | --- |
| “ | ผมเสียใจกับเหตุการณ์ที่เกิดขึ้น เดินลงไปเพื่อห้ามปราม แต่คนมากเอาไม่อยู่จริงๆ แฟนบอลมากจนทะลักลงมาที่ริมสนาม แปลกใจมากเล่นมาสองเลก และเพลย์ออฟ ไม่เคยมีสารวัตรทหารมาเป็นการส่วนตัว ยังถามว่าต้องจ่ายเงินหรือไม่ กรรมการบอกไม่ต้องจ่าย จ่ายมาแล้วเป็นการส่วนตัว หมายความว่าอย่างไร มีการวางแผนกันจะมาให้ผมขอโทษ ชาติหน้าบ่ายๆ เถอะ ผมไม่ขอโทษเด็ดขาด ทำไมผมต้องขอโทษ เราทำหนังสือไปเขายังไม่มีคำตอบมาให้ชัดเจน จะต้องไปขอโทษทำไมไม่มีทาง | ” |
ต่อมา ได้ออกมาระบุว่าจะยุบทีม และหันไปทำทีมฟุตซอลลีกแทน และอาจให้ความสนใจกับฟุตบอล "ลาวลีก" ส่วนทางวิชิต แย้มบุญเรือง ออกมาระบุว่า ทีมที่มีชื่อ "นครปฐม" ในชื่อสโมสร ไม่สามารถส่งทีมเข้าร่วมการแข่งขันฟุตซอลได้ เพราะเป็นการแข่งขันที่สมาคมฟุตบอลแห่งประเทศไทยรับรอง ผลจากบทลงโทษดังกล่าวทำให้ลีกดิวิชั่น 1 เหลือเพียง 17 ทีม
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เจ้าหญิงแดลฟีนแห่งเบลเยียม

เจ้าหญิงแดลฟีนแห่งซัคเซิน-โคบวร์ค (ฝรั่งเศส: Delphine de Saxe-Cobourg; ดัตช์: Delphine van Saksen-Coburg; ประสูติ 22 กุมภาพันธ์ พ.ศ. 2511) พระนามเดิม แดลฟีน มีแชล อาน มารี กีแลน บอแอล (ฝรั่งเศส: Delphine Michèle Anne Marie Ghislaine Boël; ดัตช์: Delphine Michelle Anna Maria Gisela Boël) หรือ แดลฟีน บอแอล เป็นศิลปินชาวเบลเยียม และเป็นสมาชิกพระราชวงศ์เบลเยียม ด้วยเป็นพระราชธิดาในสมเด็จพระราชาธิบดีอัลแบร์ที่ 2 ประสูติแต่บารอนีสซีบีล เดอ เซลี ลงช็อง และเป็นพระขนิษฐาต่างพระชนนีของสมเด็จพระราชาธิบดีฟีลิป
เดิมเจ้าหญิงแดลฟีนมีบรรดาศักดิ์เป็น ยงค์เฟราว์ บอแอล (Jonkvrouw Boël) แต่หลังจากวันที่ 1 ตุลาคม พ.ศ. 2563 ก็ได้รับการสถาปนาขึ้นเป็นเจ้าหญิงแห่งเบลเยียม มีฐานันดรศักดิ์ชั้นรอยัลไฮนิส อย่างถูกต้องตามกฎหมาย
พระประวัติ

เจ้าหญิงแดลฟีนเป็นธิดาของบารอนีสซีบีล เดอ เซลี ลงช็อง (Sybille de Selys Longchamps) หญิงผู้ดีจากตระกูลขุนนางเบลเยียม เดิมระบุว่าบุตรคนนี้เกิดกับฌัก บอแอล (Jacques Boël) สามีคนแรก ซึ่งมีพื้นเพมาจากตระกูลขุนนางเบลเยียมเช่นกัน แม้จะเป็นตระกูลขุนนางระดับล่าง แต่ก็เป็นตระกูลที่ร่ำรวยอันดับที่ 16 ของเบลเยียม ด้วยทรัพย์สินมูลค่า 1.6 พันล้านยูโร ทั้งสองหย่าร้างกันใน พ.ศ. 2521 ซึ่งแท้จริงแล้ว สมเด็จพระราชาธิบดีอัลแบร์ที่ 2 เป็นบิดาของแดลฟีน เจ้าหญิงแดลฟีนทรงอ้างว่ากษัตริย์อัลแบร์เคยเสด็จมาทรงเยี่ยมเมื่อครั้งยังทรงพระเยาว์ และตรัสเรียกด้วยพระนามลำลองว่า "ปาปียง" (Papillon, "ผีเสื้อ")
เจ้าหญิงแดลฟีนทรงเข้ารับการศึกษาที่โรงเรียนประจำในประเทศอังกฤษและสวิตเซอร์แลนด์ ทรงสำเร็จการศึกษาศิลปกรรมศาสตรบัณฑิต (เกียรตินิยม) จากวิทยาลัยศิลปะและการออกแบบเชลซีในลอนดอน เมื่อ พ.ศ. 2533
ชีวิตส่วนพระองค์

เจ้าหญิงแดลฟีนทรงคบหากับเจมส์ "จิม" โอแฮร์ (James "Jim" O'Hare) ชาวอเมริกันเชื้อสายไอริช ตั้งแต่ พ.ศ. 2543 ทั้งสองมีโอรส-ธิดาด้วยกันสองพระองค์ ได้แก่ เจ้าหญิงโฌเซฟีน (ประสูติ 17 ตุลาคม พ.ศ. 2546) และเจ้าชายออสการ์ (ประสูติ 28 เมษายน พ.ศ. 2551) แม้จะได้รับการสถาปนาเป็นเจ้าตามกฎหมาย แต่พระบุตรทั้งสองพระองค์ต้องใช้นามสกุลโอแฮร์สืบฝ่ายบิดา
การทำงาน

เจ้าหญิงแดลฟีนเป็นศิลปิน สำเร็จการศึกษาจากวิทยาลัยศิลปะและการออกแบบเชลซีในลอนดอน เมื่อ พ.ศ. 2533 เป็นวิทยากรรับเชิญของสถาบันวิจิตรศิลป์ขั้นสูง (แอนต์เวิร์ป) และโรงเรียนศิลปะมาสทริชต์
เจ้าหญิงแดลฟีนทรงก่อตั้งกองทุนแดลฟีนแห่งซัคเซิน-โคบวร์ค ที่โรงพยาบาลมหาวิทยาลัยเกนต์เพื่อส่งเสริมการใช้ศิลปะเพื่อฟื้นฟูสุขภาพ
ผลงานศิลปะฝีพระหัตถ์ "รักไม่มีวันหมดอายุ" จัดแสดงอยู่ในสวนสาธารณะในเมืองซินต์-นีกลาส (Sint-Niklaas)
พระเกียรติยศ > พระอิสริยยศ

22 กุมภาพันธ์ พ.ศ. 2511 – 1 ตุลาคม พ.ศ. 2563 : ยงค์เฟราว์ แดลฟีน บอแอล
1 ตุลาคม พ.ศ. 2563 – ปัจจุบัน : รอยัลไฮนิส เจ้าหญิงแดลฟีนแห่งเบลเยียม
พระเกียรติยศ > ตราอาร์ม

| ตราอาร์ม | นิยาม |
| --- | --- |
: เริ่มใช้ : 1 ตุลาคม พ.ศ. 2563 โล่ : ประดับด้วยรูปข้าวหลามตัดสีดำ มีรูปสิงโตสีทองยืนด้วยขาหลังถือโล่ที่สื่อถึงราชวงศ์เว็ททีน ประคองข้าง : สิงโตคุ้มกันสองตัว คติพจน์ : "สามัคคีคือพลัง" เขียนด้วยภาษาฝรั่งเศส ดัตช์ และเยอรมัน อื่น ๆ : องค์ประกอบทั้งหมดอยู่ภายในเสื้อคลุมสีม่วงออกแดง ประดับมงกุฎแห่งเบลเยียม หมายเหตุ : ในฐานะเจ้าหญิงแห่งเบลเยียมและสืบสันดานจากกษัตริย์เลออปอลที่ 1 จึงสามารถใช้เสื้อคลุมแขน ตามที่กำหนดไว้ในพระราชกฤษฎีกากษัตริย์ฟีลิป เมื่อ พ.ศ. 2562
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ้าหญิงแดลฟีนแห่งเบลเยียม
เจ้าหญิงแดลฟีนและเจ้าหญิงโฌเซฟีน พระธิดา เมื่อ พ.ศ. 2551
ชานักคาแล

ม้าไม้จากภาพยนตร์เรื่อง Troy ที่เมืองชานักคาแล
สภาพเมืองชานักคาแล
ชานักคาแล (ตุรกี: Çanakkale) เป็นเมืองแห่งหนึ่งในประเทศตุรกี ตั้งอยู่ในจังหวัดชานักคาแล
ชานักคาแล เป็นเมืองที่ปัจจุบันเป็นเมืองท่องเที่ยวที่สำคัญของตุรกี มีความสำคัญทางประวัติศาสตร์ เดิมมีชื่อว่า โบกาซี (Bogazi) หรือ  เฮลเลสปอนต์ (Hellespont) มีความยาว 65 กิโลเมตร ส่วนที่แคบที่สุดกว้าง 1.3 กิโลเมตร  เนื่องจากตั้งอยู่บนจุดแคบที่สุดของช่องแคบดาร์ดาแนลส์ ใกล้กับ แหลมเกลิโบลูของกรีซ บนฝั่งของ 2 ทะเลคือ ทะเลมาร์มารา และ ทะเลเอเจียน
ชานักคาแล อยู่ห่างจากกรุงอิสตันบูล เมืองหลวงของตุรกีด้วยการเดินทางทางรถยนต์ประมาณ 4 ชั่วโมง และนั่งเรือเฟอร์รี่ข้ามฟากไป ในอดีต เคยเป็นที่ตั้งของเมืองทรอย ที่ปรากฏในสงครามกรุงทรอย ปัจจุบัน มีซากของกำแพงเมืองที่เป็นหินหนาปรากฏอยู่ จึงเป็นสถานที่ท่องเที่ยวที่สำคัญ ซึ่งทางทีมงานสร้างภาพยนตร์เรื่อง Troy ในปี ค.ศ. 2004 ได้มอบม้าไม้ที่ใช้ในเรื่อง ให้แก่เมือง ซึ่งปัจจุบัน ได้ตั้งแสดงอยู่ และมีการผลิตเป็นของที่ระลึก
อีกทั้งในช่วงสงครามโลกครั้งที่หนึ่ง ในปี ค.ศ. 1915 ชานักคาแลเป็นสมรภูมิที่สำคัญในยุทธภูมิชานักคาแล เมื่อทางทัพผสมของฝ่ายสัมพันธมิตร ต้องการเดินทัพเรือผ่านเมืองนี้เพื่อเข้าสู่ทะเลดำเพื่อโจมตีรัสเซีย ทหารของฝ่ายตุรกี ซึ่งขณะนั้นเป็นจักรวรรดิออตโตมาน ได้ร่วมกันต่อสู้เพื่อยับยั้งจนได้รับชัยชนะในที่สุด มีผู้บาดเจ็บและเสียชีวิตจำนวนมาก นับเป็นประวัติศาสตร์ครั้งสำคัญครั้งหนึ่งของตุรกี ซึ่งในบรรดาทหารที่เข้าร่วมรบนั้น มี มุสตาฟา เคมาล หรือในเวลาต่อมา คือ อตาเติร์ก บิดาแห่งชาติตุรกี เข้าร่วมรบอยู่ด้วย  ปัจจุบัน มีการสร้างอนุสาวรีย์และสุสานเพื่อรำลึกถึงผู้เสียชีวิตจำนวนมากในการต่อสู้ครั้งนี้
แหล่งข้อมูลอื่น

เว็บไซต์อย่างเป็นทางการของเมือง (อังกฤษ) เก็บถาวร 2021-01-22 ที่ เวย์แบ็กแมชชีน
แผนที่และภาพถ่ายทางอากาศของ ชานักคาแล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
40°09′21″N 26°24′49″E﻿ / ﻿40.155833°N 26.413611°E﻿ / 40.155833; 26.413611
โดจาแคต

| โดจาแคต |
| --- | --- |
โดจาแคตเมื่อปี 2024
เกิด: อามาลา รัตนา ซันดีเล ซามีนี  (1995-10-21) 21 ตุลาคม ค.ศ. 1995 (29 ปี) ลอสแอนเจลิส รัฐแคลิฟอร์เนีย สหรัฐ
อาชีพ:  แร็ปเปอร์  นักร้อง  นักแต่งเพลง  โปรดิวเซอร์เพลง 
ปีปฏิบัติงาน: 2012–ปัจจุบัน
ผลงาน: ผลงานเพลง
บิดามารดา: ดูมีซานี ซามีนี (บิดา)
รางวัล: รายการทั้งหมด
อาชีพทางดนตรี
แนวเพลง:  ฮิปฮอป  ป็อป  อาร์แอนด์บี  ป็อปแร็ป 
ค่ายเพลง:  เคโมซาบี  อาร์ซีเอ 
 นักดนตรี
เว็บไซต์: dojacat.com
อามาลา รัตนา ซันดีเล ซามีนี  (ซูลู: Amala Ratna Zandile Dlamini; เกิด 21 ตุลาคม ค.ศ. 1995) หรือชื่อในวงการคือ โดจา แคต (อังกฤษ: Doja Cat, /ˈdoʊdʒə/ ) เป็นแร็ปเปอร์ นักร้อง นักแต่งเพลง และโปรดิวเซอร์เพลงชาวอเมริกัน เกิดและเติบโตในลอสแอนเจลิส เธอเริ่มทำผลงานเพลงบนซาวด์คลาวด์ขณะเป็นวัยรุ่น โดยเพลง "โซไฮ" ของเธอเป็นที่ต้องตาต้องใจของเคโมซาบีและอาร์ซีเอเรเคิดส์ ต่อมาได้เซ็นสัญญาแล้วออกอีพีชุดแรก เพอร์!  ในปี 2014
หลังหยุดพักกิจกรรมด้านดนตรี โดจาแคตออกสตูดิโออัลบั้มแรกในชื่อ อามาลา (2018) ซึ่งไม่ได้รับความสนใจมากนัก ต่อมาเธอประสบความสำเร็จในระดับไวรอล หลังจากซิงเกิล "มู!" ในปี 2018 กลายเป็นอินเทอร์เน็ตมีม โดยเป็นเพลงพิลึก (novelty song) ที่เธอกล่าวถึงการเป็นวัวอย่างตลกขบขัน จากความนิยมที่เพิ่มขึ้นนี้ เธอจึงออกอัลบั้มชุดที่สอง ฮอตพิงก์ ในปีถัดมา ภายหลังอัลบั้มขึ้นถึงสิบอันดับแรกบนชาร์ตบิลบอร์ด 200  และมีซิงเกิลอันดับหนึ่งบนชาร์ตบิลบอร์ด ฮอต 100 อย่าง "เซย์โซ" ในเพลงฉบับรีมิกซ์ที่ร้องรับเชิญโดยนิกกี มินาจ อัลบั้มชุดที่สาม แพลนเน็ตเฮอร์ (2021) สามารถครองอันดับที่สองบนชาร์ต บิลบอร์ด 200 นานสี่สัปดาห์ติดต่อกัน และมีซิงเกิลสิบอันดับแรกอย่าง "คิสมีมอร์" (ร้องรับเชิญโดยซีซา), "นีดทูโนว์" และ "วูแมน" อัลบั้มชุดที่สี่ สการ์เล็ต (2023) นำเสนอแนวเพลงฮิปฮอปเป็นหลัก อัลบั้มขึ้นถึงห้าอันดับแรกบนชาร์ต บิลบอร์ด 200 ขณะที่ซิงเกิลนำอย่าง "เพนต์เดอะทาวน์เรด" กลายเป็นเพลงที่ประสบความสำเร็จมากที่สุดของเธอ โดยนับเป็นครั้งแรกที่เธอมีเพลงเดี่ยวขึ้นอันดับที่หนึ่งบนชาร์ต บิลบอร์ด ฮอต 100 และประเทศอื่น ๆ อีกแปดประเทศ
เดอะวอลล์สตรีทเจอร์นัล อธิบายว่าเธอเป็น "แร็ปเปอร์ผู้มีทักษะทางเทคนิคพร้อมด้วยท่วงทำนองอันหนักแน่นและภาพลักษณ์ที่อาจหาญ" ทั้งนี้ โดจาแคตเป็นที่รู้จักจากการสร้างสรรค์วิดีโอและการแสดงที่ได้รับความนิยมอย่างแพร่หลายบนแพลตฟอร์มโซเชียลมีเดียอย่างติ๊กต็อก ด้วยความรอบรู้เกี่ยวกับวัฒนธรรมอินเทอร์เน็ต เธอจึงมีชื่อเสียงทางออนไลน์จากบุคลิกภาพที่ไร้สาระเช่นเดียวกับการปรากฎตัวบนเวที ตลอดอาชีพการทำงาน เธอได้รับรางวัลมากมาย ซึ่งรวมถึงรางวัลแกรมมีหนึ่งครั้ง จากการเข้าชิงสิบหกครั้ง, บิลบอร์ด มิวสิกอะวอดส์ห้าครั้ง, อเมริกันมิวสิกอะวอร์ดห้าครั้ง และเอ็มทีวีวิดีโอมิวสิกอะวอดส์อีกห้าครั้ง เธอเป็นหนึ่งในศิลปินที่ทำรายได้สูงสุดในคริสต์ทศวรรษ 2020 ตามประกาศของ บิลบอร์ด และได้รับเลือกเป็น 100 บุคคลที่ทรงอิทธิพลที่สุดในโลก จากนิตยสาร ไทม์ ในปี 2023
ผลงานเพลง

อามาลา (2018)
ฮอตพิงก์ (2019)
แพลนเน็ตเฮอร์ (2021)
สการ์เล็ต (2023)
แหล่งข้อมูลอื่น

เว็บไซต์ทางการ
เยสเซอร์เดส์

| Yes'sir Days (เยสเซอร์เดย์) |
| --- | --- |

ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง: ร็อก, ป๊อปร็อก
ช่วงปี: พ.ศ. 2555–ปัจจุบัน
ค่ายเพลง: WE Records (พ.ศ. 2555–2558)  Nevermind Records (พ.ศ. 2558–2559)  genie records (พ.ศ. 2560–ปัจจุบัน)

สมาชิก: อังค์กูณฑ์ ธนาทรัพย์เจริญ (อัทธ์) วสุรัตน์ พานิช (อาร์ต) พชรัชต์ พูลผล (ตูน) ณัฐธีร์ รุ่งเลิศนิรันดร์ (บอมบ์)
อดีตสมาชิก: วีรยุทธ วัณโณ (ปลั๊ก) อมร ตันติโชติมัย (บอย)
เยสเซอร์เดย์ (Yes'sir Days) เป็นกลุ่มศิลปินไทย สังกัด genie records ในเครือแกรมมี่ มีสมาชิกทั้งหมด 4 คน ประกอบด้วย อัทธ์ - อังค์กูณฑ์  (ร้องนำ), อาร์ท - วสุรัตน์ (กลอง), ตูน - พชรัชต์ (เบส) และบอม - ณัฐธีร์ (กีตาร์)
สมาชิก > สมาชิกปัจจุบัน

อังค์กูณฑ์ ธนาทรัพย์เจริญ (อัทธ์) – ร้องนำ, กีต้าร์, (รึ่ทึ่ม) (พ.ศ. 2555–ปัจจุบัน) เกิด 5 มีนาคม พ.ศ. 2529 เกิดที่ อำเภอไชยวาน จังหวัดอุดรธานี
วสุรัตน์ พานิช (อาร์ต ) – กลอง (พ.ศ. 2555–ปัจจุบัน) เกิด 7 กันยายน พ.ศ. 2528 เกิดที่ เขตบางบอน จังหวัดกรุงเทพมหานคร
ณัฐธีร์ รุ่งเลิศนิรันดร์ (บอมบ์) – กีตาร์, (โซโล่) (พ.ศ. 2560–ปัจจุบัน) เกิด 1 ตุลาคม พ.ศ. 2534 เกิดที่ อำเภอจตุรพักตรพิมาน จังหวัดร้อยเอ็ด
พชรัชต์ พูลผล (ตูน) – เบส (พ.ศ. 2560–ปัจจุบัน) เกิด 1 กุมภาพันธ์ พ.ศ. 2532 เกิดที่ เขตดอนเมือง จังหวัดกรุงเทพมหานคร
สมาชิก > อดีตสมาชิก

วีรยุธ วัณโณ (ปลั๊ก) – เบส (พ.ศ. 2555–2559) เกิด 4 สิงหาคม 2529 เกิดที่ เขตลาดกระบัง จังหวัดกรุงเทพมหานคร
อมร ตันติโชติมัย (บอย) – กีตาร์, (โซโล่) (พ.ศ. 2555–2560) เกิด 25 ตุลาคม 2525 เกิดที่ อำเภอเมืองตรัง จังหวัดตรัง
ผลงานเพลง > Single เพลง > พ.ศ. 2555

1)การมาของเธอ (เปิดตัวที่ค่าย We Records) 16 ก.พ 2012
2)เจ็บไปรักไป 15 พ.ค 2012
3)แผลที่ไม่มีวันหาย 9 พ.ย 2012
ผลงานเพลง > Single เพลง > พ.ศ. 2556

4)อยากให้เธอได้ยินหัวใจ Feat. ฟิล์ม บงกช (Ost.พรพรหมอลเวง) 21 ก.พ 2013
5)มนุษย์ล่องหน 5 ส.ค 2013
6)รักเธอคนเดียวเท่านั้น (Ost.รักสุดฤทธิ์) 9 ธ.ค 2013
ผลงานเพลง > Single เพลง > พ.ศ. 2557

7)เจ็บแค่ไหนก็ยังรักอยู่  feat. ฟิล์ม บงกช  (Ost.อย่าลืมฉัน) 9 เม.ย 2014
ผลงานเพลง > Single เพลง > พ.ศ. 2558

8)ปั่น 16 มิ.ย 2015
9)คู่กรณี (เปิดตัวที่ค่ายใหม่ Nevermind Records) 8 ธ.ค 2015
ผลงานเพลง > Single เพลง > พ.ศ. 2559

10)ใกล้เกินไป 4 เม.ย 2016
11)พูดไม่ได้สักที (Ost. เกมมายา) 30 ก.ย 2016
ผลงานเพลง > Single เพลง > พ.ศ. 2560

12)ฆาตกรต่อเนื่อง (เปิดตัวที่ค่ายใหม่ Genie Records) 26 เม.ย 2017
13)คำตอบที่เธอเลือก 22 พ.ย 2017
ผลงานเพลง > Single เพลง > พ.ศ. 2561

14)ก็พอ feat. DAJIM (PLAY2) 24 ก.ค 2018
ผลงานเพลง > Single เพลง > พ.ศ. 2562

15)เพราะหัวใจเป็นของเธอ (Ost. หัวใจศิลา) 14 มี.ค 2019
16)สตั๊น feat. ปราโมทย์ ปาทาน 1 ต.ค 2019
ผลงานเพลง > Single เพลง > พ.ศ. 2563

17)ระบาย 22 ม.ค 2020
ผลงานเพลง > Single เพลง > พ.ศ. 2564

18) ใจ(ไม่)ร้าย 19 ม.ค. 2021
19)สถานะไหนในสายตา (Ost.จิตสังหาร) 9 มิ.ย. 2021
ผลงานเพลงรวมศิลปิน

อัทธ์
วน Project Love Pill
ผลงานละครโทรทัศน์

อัทธ์
ผลงานละครชุด

อัทธ์
บันทึกกรรม ตอน เงื่อนตาย (รับเชิญ) ออกอากาศทางไทยทีวีสีช่อง 3 (ออกอากาศ 17 มิถุนายน , 15 กรกฎาคม 2558)
ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ รับบทเป็น พระมหาอุปราชามังสามเกียด ออกอากาศทางโมโนแม๊กซ์ (ปี 2561)
แหล่งข้อมูลอื่น

Facebook Yes'sir Days
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
ชัชวาลย์ สุขสมจิตร์

| พลตำรวจเอกชัชวาลย์ สุขสมจิตร์ม> ป.ช., ม.ว.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
สภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562
ปลัดกระทรวงยุติธรรม
ดำรงตำแหน่ง 30 ตุลาคม พ.ศ. 2557 – 30 กันยายน พ.ศ. 2558
รัฐมนตรีว่าการ: พลเอก ไพบูลย์ คุ้มฉายา
ก่อนหน้า: กิตติพงษ์ กิตยารักษ์
ถัดไป: ชาญเชาวน์ ไชยานุกิจ
อธิบดีกรมสอบสวนคดีพิเศษ
ดำรงตำแหน่ง 27 มิถุนายน – 30 กันยายน พ.ศ. 2557
ก่อนหน้า: ธาริต เพ็งดิษฐ์
ถัดไป: สุวณา สุวรรณจูฑะ
 
ข้อมูลส่วนบุคคล
เกิด: 24 ตุลาคม พ.ศ. 2497 (70 ปี)
ศิษย์เก่า: โรงเรียนนายร้อยตำรวจ รุ่นที่ 30
ชื่อเล่น: เปี๊ยก
ยศที่ได้รับการแต่งตั้ง
รับใช้: สำนักงานตำรวจแห่งชาติ กระทรวงยุติธรรม
ประจำการ: สำนักงานตำรวจแห่งชาติ พ.ศ. 2520 – 2557 กระทรวงยุติธรรม พ.ศ. 2557 - 2558
ยศ:  พลตำรวจเอก

พลตำรวจเอก ชัชวาลย์ สุขสมจิตร์ (เกิด 24 ตุลาคม 2497) เป็นสมาชิกวุฒิสภาไทย ชุดที่ 12  อาจารย์พิเศษประจำ คณะนิติศาสตร์ มหาวิทยาลัยธรรมศาสตร์อดีตนายตำรวจราชองครักษ์พิเศษ อดีตปลัดกระทรวงยุติธรรม อดีตอธิบดีกรมสอบสวนคดีพิเศษอดีตรองผู้บัญชาการตำรวจแห่งชาติ อดีตสมาชิกสภานิติบัญญัติแห่งชาติ
ประวัติ

พลตำรวจเอก ชัชวาลย์ สุขสมจิตร์ เกิดเมื่อวันที่ 24 ตุลาคม พ.ศ. 2497 ที่อำเภอบางบาล จังหวัดพระนครศรีอยุธยา เป็นนักเรียนนายร้อยตำรวจรุ่นที่ 30 (นรต.30)
การศึกษา

รัฐประศาสนศาสตรบัณฑิต โรงเรียนนายร้อยตำรวจ
รัฐประศาสนศาสตรมหาบัณฑิต จุฬาลงกรณ์มหาวิทยาลัย
การอบรมและสัมนา
การบริหารตำรวจชั้นสูง
การป้องกันราชอาณาจักร (วปอ.)
การบริหารกระบวนการยุติธรรมระดับสูง
นักบริหารการยุติธรรมทางปกครองระดับสูง
วิทยาการประกันภัยระดับสูง (วอส.)